বিগ বস তামিল ৯

বিগ বস তামিল ৯ ভারতীয় আপাতবাস্তব টেলিভিশন অনুষ্ঠান বিগ বসের তামিল সংস্করণের নবম মৌসুম। বানিজে এন্টারটেইনমেন্ট দ্বারা প্রযোজিত এই মৌসুমটি ২০২৫ সালের ৫ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার বিজয়ের পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে; এর পাশাপাশি কালার্স তামিলে অদেখা পর্ব প্রচার করা হয়। ভারতীয় অভিনেতা বিজয় সেতুপতি পূর্ববর্তী মৌসুমের মতো এই মৌসুমেও উপস্থাপনা করেছেন।

বিন্যাস
বিগ বস তামিল মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
 স্থান  বাসিন্দা  পেশা      অবস্থা   অভিরাই সুন্দরঞ্জন  অভিনেত্রী  দিন ১     অপ্সরা সিজে  মডেল  দিন ১     অরোরা সিনক্লেয়ার  মডেল  দিন ১     টি দিবাগর  কন্টেন্ট নির্মাতা  দিন ১     ফ্রেড্রিক জনসন  অভিনেতা ও বিট-বক্সার  দিন ১     অঘোরি কালাইয়ারসন  সাংস্কৃতিক প্রশিক্ষক  দিন ১     কামরুদ্দিন বাশা  অভিনেতা  দিন ১     কণি থিরু  অভিনেত্রী  দিন ১     বিশালী কেমকর  টেলিভিশন অনুষ্ঠানের প্রতিযোগী  দিন ১     নন্দিনী আর  যোগ প্রশিক্ষক  দিন ১     পার্বতী সরন  ভিডিও জকি  দিন ১     প্রবীণ দেবসগয়ম  অভিনেতা  দিন ১     প্রবীণ গান্ধী  পরিচালক  দিন ১     রম্যা জু  নৃত্যশিল্পী  দিন ১     সবরীনাতন  অভিনেতা  দিন ১     সুবিক্ষা কুমার  কন্টেন্ট নির্মাতা  দিন ১     তুষার জয়প্রকাশ  নৃত্যশিল্পী  দিন ১     বিক্কলস বিক্রম  কৌতুকাভিনেতা  দিন ১     বিনথ কুমার  সঙ্গীতশিল্পী  দিন ১     বিয়ানা  মডেল ও অভিনেত্রী  দিন ১   

তথ্যসূত্র

বহিঃসংযোগ


বিষয়শ্রেণী:বিগ বস তামিলের মৌসুম
বিষয়শ্রেণী:২০২৫-এ ভারতীয় টেলিভিশন মৌসুম
বিষয়শ্রেণী:স্টার বিজয়ের মৌলিক অনুষ্ঠান
বিষয়শ্রেণী:তামিলনাড়ুর পটভূমিতে টেলিভিশন অনুষ্ঠান